**Et bilde som inneholder tre, himmel, utendørs, plante

Automatisk generert beskrivelse**

**Tromsøpalme**

**Fakta om tromsøpalmen**

* Tromsøpalmen (heracleum persicum) er flerårig og hører til skjermplantefamilien.
* Tromsøpalmen kan bli inntil 50 år gammel og opp til 3 meter høy.
* Blomstene produseres i skjerm, og hver plante kan blomstre flere ganger.
* Den sprer seg ved frø, eller ved løsrevne stengler og rotdeler. Hver plante kan produsere tusenvis av spiredyktige frø.
* Tromsøpalmen liker næringsrik jord, jevn fuktighet og mye lys.
* Plantesaften til tromsøpalmen er giftig og kan gi stygge brannsår der den kommer i kontakt med huden.

**Beskytt deg!**

For å beskytte deg mot plantesaften, bør du bruke arbeidsklær og

hansker når du arbeider med tromsøpalmen.

I høye bestander bør du ha jakke med hette, og helst også vernebriller.

Husk å vaske kutteredskaper i metall etter bruk!

Tromsøpalmen er en fremmed art i Harstad kommune. Arten sprer seg lett langs veier og i grøftekanter, på gamle tomter som sjelden slås og stelles og på landbruksareal som ikke lenger er i drift. Planten danner store bestander og kan fortrenger andre, lokale plantearter.

**Hvordan blir jeg kvitt tromsøpalmen?**

1. **Hindre etablering**

* Ikke plant tromsøpalmer!!
* Rydd gamle tomter, lagringsplasser og lignende. Så, plant eller legg fast dekke.
* Klipp plen/slå grasmark minimum 2 ganger pr. år
* Ikke kast hageavfall som kan inneholde tromsøpalmefrø eller røtter i naturen

1. **Fjerne planter**

* Frøplanter og unge planter kan dras opp
* Kutting av rot: Bør utføres tidlig i sesongen. Enkeltplanter kan graves opp med rot. Kutt/del opp røttene og fjern dem, eller legg dem til tørk på bakken.
* Slått: Tromsøpalmen må slås 3-4 ganger per år, så nær bakken som mulig. Gjenta i etterfølgende år for å tømme næringslageret i rotsystemet. Husk å fjerne kuttet plantemateriale!

Av hensyn til miljøet anbefales ellers ikke kjemiske bekjempningsmidler!

**Vær med og bidra, du også!**